সান্তাহার (বগুড়া) প্রতিনিধি: বগুড়ার আদমদীঘির সান্তাহারে বগুড়া থেকে প্রকাশিত দৈনিক প্রভাতের আলো পত্রিকার সাংবাদিক মো: বুলবুল আহম্মেদের মাতা হাজেরা বিবি ইন্তোকাল করেছেন (ইনালিল্লাহ….রাজেউন)। মৃত্যুকালে তার বয়স হয়েছিলো ৭৮বছর। মঙ্গলবার সকাল ১১টায় তিনি নিজ বাসভবনে মৃত্যুবরণ করেন। তিনি দীর্ঘদিন যাবত বার্ধক্যজনিত রোগে ভুগছিলেন। হাজেরা বিবি সান্তাহার পৌর সভার পাথরকুটা গ্রামের মৃত-সলিম উদ্দিনের স্ত্রী। মৃত্যুর সময় তিনি চার ছেলে ও তিন মেয়েসহ অসংখ্য গুনগ্রাহি রেখে গেছেন। এদিন বাদ আছর তাদের পারিবারিক গোরস্থানে জানাযা নামায শেষে দাফন সম্পন্ন করা হয়। জানাযার নামাযে সান্তাহার পৌর মেয়র আলহাজ্ব তোফাজ্জল হোসেন ভুট্ট, সান্তাহার ইউনিয়ন পরিষদের সাবেক চেয়ারম্যান আশরাফুল ইসলাম মন্টুসহ স্থানীয় গন্যমান্য ব্যক্তিরা অংশগ্রহণ করেন।